Heldur Meerits, esimees    Kurmo Konsa, aseesimees     Nõukogu liikmed:    Helene Tedre    Peeter Tulviste    Anton Pärn    Ain Mäesalu    Erki Holmberg    Tiiu Kravtsev    Merike Lang    Toomas Sepp    Aavo Kokk     Eesti Ajaloomuuseumi nõukogu kodukord    § 1. Eesti Ajaloomuuseumi nõukogu    (1) Eesti Ajaloomuuseumi nõukogu (edaspidi nõukogu) on ühiskondlik nõuandev kogu, mis  moodustatakse Eesti Ajaloomuuseumi arengusuundade hindamiseks ning kavandamiseks. Nõukogu moodustab Eesti Ajaloomuuseumi direktor 3 aastaks.    § 2. Nõukogu liikmed  (1) Nõukogusse kuulub 11 liiget.    (2) Nõukogu valib oma liikmete seast esimehe ja aseesimehe.    (3) Nõukogu liikmetel on õigus delegeerida liikmelisus enda äranägemisel valitud esindajale.    (4) Nõukogu liikme tagasikutsumise või tagasiastumise korral nimetab ajaloomuuseumi direktor nõukogu  ettepanekul uue liikme.    (5) Nõukogu liige seisab avalikus suhtluses Eesti Ajaloomuuseumi hea maine eest ja soodustab oma ühiskondliku tegevusega muuseumi arengut.  § 3. Nõukogu töö korraldamine  (1) Nõukogu tegevust korraldab ja nõupidamisi juhatab nõukogu esimees.    (2) Nõukogu esimehe äraolekul täidab tema ülesandeid nõukogu aseesimees.  § 4. Nõukogu nõupidamine  Nõukogu töövorm on nõupidamine. Nõukogu nõupidamised toimuvad vastavalt vajadusele, kuid mitte harvemini  kui kaks korda aastas.  (1) Nõukogu nõupidamise kutsub kokku nõukogu esimees. Nõukogu kutsutakse kokku ka siis, kui seda nõuavad vähemalt pooled nõukogu liikmetest.    (2) Nõukogu kokkukutsumise teade peab sisaldama nõupidamise toimumise aega ja kohta ning päevakorda. Nõukogu kokkukutsumise teade saadetakse välja vähemalt kümme päeva enne nõupidamise toimumist.    (3) Nõukogu võib võtta päevakorda nõupidamise kokkukutsumise teates nimetamata küsimusi, kui selle poolt on kõik  nõupidamisel viibivad nõukogu liikmed.    (4) Eesti Ajaloomuuseumi juhtkond osaleb nõupidamistel sõnaõigusega. Vajadusel kutsutakse nõupidamistele ka teisi inimesi.    (5) Nõukogu nõupidamisi protokollib Eesti Ajaloomuuseumi sekretär, kes ei ole nõukogu liige.  (6) Nõupidamise protokolli kantakse:    1) nõupidamise toimumise aeg ja koht;    2) nõupidamise alguse ja lõpu kellaaeg;    3) nõupidamisel osalevate nõukogu liikmete nimekiri;    4)  nõupidamise päevakord;    5) nõupidamisel arutatud soovitused, järeldused ja ettepanekud;    6) eriarvamusele jäänud nõukogu liikme nõudel tema eriarvamuse sisu.  § 5. Nõukogu töökord  (1) Nõukogu nõupidamine toimub, kui sellest võtab osa üle poole koosseisust, nende hulgas nõukogu esimees või aseesimees.    (2) Nõukogu otsused ja seisukohavõtud võetakse vastu avalikul hääletusel lihthäälteenamusega.    (3) Kõik kohal olevad nõukogu liikmed on kohustatud hääletamisel  osalema.(4) Nõukogu protokoll tehakse kättesaadavaks nõukogu liikmetele. Nad võivad protokollitut vaidlustada ühe nädala jooksul protokolli kättesaadavaks tegemisest arvates.'  § 5. Järelduste ja ettepanekute esitamise kord  (1) Nõukogu järeldused ja ettepanekud esitab muuseumi direktor Eesti Ajaloomuuseumi üldkoosolekule.    (2) Nõukogu järeldused ja ettepanekud, mis puudutavad muuseumi arengukava ja eelarve küsimusi, teeb muuseumi direktor teatavaks Eesti Kultuuriministeeriumile.  Sirje Karis    Eesti Ajaloomuuseumi direktor